**П О В И К**

ЗА УЧЕСТВО ВО ONLINE КВИЗ НА ЗНАЕЊЕ ЗА ЕВРОПСКАТА УНИЈА

По повод одбележувањето на Денот на европското обединување – 9 Мај, Европското движење во Република Северна Македонија, кое дејствува во рамките на Меѓународното европско движење со седиште во Брисел, ќе организира квиз на знаење за Европската Унија.

Квизот ќе се одржи на 9 Мај 2021, со почеток од 14.00. Истиот ќе се состои од 30 општи прашања за Европската Унија, за државите – членки, како и за процесот на пристапување на нашата држава кон Унијата.

Секој универзитет има право да пријави максимум 2 студенти/ки, кои би го претставувале Универзитетот. Квизот ќе се реализира преку плафтормата Kahoot и ќе биде пренесуван во живо на социјалните мрежи.

Пријавувањето треба да биде најдоцна до 30 април, на меил адресата на Европско движење secretariat@europeanmovement.org.mk. Во пријавата треба да бидат напишани: Име и презиме, факултет и година на студии и меил за контакт. На пријавените учесници/учеснички ќе им биде испратен поголем број на прашања од кои 30 ќе бидат поставени во текот на квизот.

Најдобрите три натпреварувач(к)и ќе бидат наградени од страна на Европското движење во Република Северна Македонија. Вкупниот награден фонд е 350 Евра.

**Детално објаснување на платформите Kahoot и Zoom**

Сите учесници на квизот треба да бидат приклучени на заеднички повик на Zoom. Директен линк од повикот ќе им биде испратен на пријавените учесници. Учесниците мора да во целото времетраење на квизот да го имаат отворено прозорецот со повикот на Zoom, бидејќи таму ќе ги гледаат прашањата на квизот. За поефективно користење на платформата, ќе се направи пробен тест и ќе се воспостави контакт со учесниците 2 часа пред одржувањето на квизот.

Квизот ќе се одржува на платформата Kahoot, каде не е потребна претходна регистрација за учество и се игра онлајн. Учесниците ќе ги одговараат прашањата на својот компјутер или мобилен телефон. Во квизот важни се и знаењето и брзината, бидејќи побрзиот точен одговор добива поени. За секое прашање дозволено е да се размислува најмногу 1 минута. На крајот на играта, учесницкот со најмногу поени победува на квизот.

На учесниците ќе им бидат потребни: стабилна интернет конекција, микрофон и камера. Препорачливо е да ги тестираат платформите пред одржувањето на квизот.

Ќе има пробно тестирање на квизот на 9 мај 2021, со почеток од 12 часот, од ориентацина природа за платформите Kahoot и Zoom. На ова тестирање треба да се приклучат сите учесници/учеснички во квизот.

За секакви дополнителни прашања, обратете се до секретаријатот на Европско движење на следнава меил адреса: secretariat@europeanmovement.org.mk